Плясавічы

Пля́савічы (трансліт.: Pliasavičy, руск.: Плясовичи) — вёска ў Лідскім раёне Гродзенскай вобласці. Уваходзіць у склад Дубровенскага сельсавета. Геаграфія Знаходзіцца за 7 км на ўсход ад Ліды. Рэльеф раўнінны, на поўначы ад вёскі — лес. Транспартныя сувязі па мясцовай дарозе праз вёскі Брындзянята і Дуброўня. Гісторыя Плясавічы вядомы з XVIII ст. як вёска ў складзе маёнтка Дуброўня, што належаў віленскаму каталіцкаму біскупу. Жыхары мелі асаблівы чыншавы статус («біскупскія баяры»), выконвалі ваенную і кур’ерскую ўланскую службу. Пасля трэцяга падзелу Рэчы Паспалітай у 1795 годзе тэрыторыя ўвайшла ў склад Расійскай імперыі. Зямля біскупіі была секулярызаваная (адабраная) расійскімі ўладамі ў казну, і сяляне перайшлі ў статус дзяржаўных. У 1861 годзе вёска ў Лідскім павеце і воласці Віленскай губерні, у складзе Лідскага сельскага таварыства, 109 душ дзяржаўных сялян. У 1909 годзе 347 жыхароў, 47 сямей, 24 двары; 550 дзесяцін надзельнай, 2 дзесяціны набытай, 52,5 дзесяціны арэнднай зямлі, 49 коней, 139 галоў буйной рагатай жывёлы. З 1921 года ў складзе Польшчы. З 1939 года ў БССР. З 1940 года ў Цвермаўскім, з 1954 года ў Дубровенскім сельсавеце. Землі належалі жа калгаса імя Мічурына, мелася ферма буйной рагатай жывёлы. Насельніцтва 1921 год — 139 жыхароў, 49 двароў. 1940 год — 289 жыхароў, 83 двары. 1960 год — 302 жыхары. 1992 год — 90 жыхароў, 56 гаспадарак. 2004 год — 44 жыхары, 32 гаспадаркі. 2012 год — 30 жыхароў, 26 гаспадарак. 2015 год — 28 жыхароў, 24 гаспадаркі. Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы ёсць медыяфайлы па тэме Плясавічы